นาซาไอเดียเจิดใช้ เฮลิคอปเตอร์บนดาวอังคาร
แผนการสำรวจดาวอังคารกำลังใกล้เข้ามาในอีก 2 ปีข้างหน้า ซึ่งองค์การบริหารการบินและอวกาศแห่งชาติสหรัฐอเมริกาหรือองค์การนาซา เผยว่าในปี พ.ศ.2563 ชาวโลกจะได้เห็นยานอวกาศของเราเดินทางไปพร้อมกับสรรพกำลังด้านเทคโนโลยีเต็มอัตรา ไม่ว่าจะเป็นหุ่นยานยนต์มาร์ส โรเวอร์ หรือใช้หุ่นยนต์ขุดเจาะลงไปในชั้นดินของดาว ฯลฯ,ล่าสุด นาซาเผยแผนการส่งเดอะ มาร์ส เฮลิคอปเตอร์ (The Mars Helicopter) ขนาดเล็กน้ำหนักเพียง 1.8 กิโลกรัม ที่ออกแบบมาให้บินในชั้นบรรยากาศอันเบาบางของดาวอังคาร เพื่อถ่ายภาพพื้นผิวดาวในมุมสูง เฮลิคอปเตอร์ขนาดลูกซอฟต์บอลนี้จะควบคุมด้วยรีโมต โดยใช้พลังงานแบตเตอรี่ลิเธียมไอออน ชาร์จพลังงานจากเซลล์แสงอาทิตย์ เพื่อทำให้เกิดกลไกความร้อนสร้างความอบอุ่นในอุณหภูมิที่หนาวเย็น รูปทรงประกอบด้วยใบพัดหมุนแบบคู่ซึ่งหมุนด้วยความเร็วเกือบ 3,000 รอบต่อนาที เรียกว่าเร็วกว่าอัตราหมุนของเฮลิคอปเตอร์ที่ใช้กันบนโลก 10 เท่า,ปกติแล้วเฮลิคอปเตอร์บนโลกจะบินได้สูงประมาณ 12,100 เมตร ทว่าบรรยากาศของดาวอังคารคิดเป็น 1% ของโลกเท่านั้น เดอะ มาร์ส เฮลิคอปเตอร์ จึงบินได้ในระดับความสูงกว่า 30,500 เมตรนิดหน่อย และบินได้เพียง 5 เที่ยวสั้นๆ ภายใน 30 วัน เพื่อสำรวจพื้นที่ระยะทางไม่กี่ร้อยเมตรโดยใช้เวลาไม่เกิน 90 นาทีในแต่ละเที่ยว ส่วนจะประสบความสำเร็จหรือไม่นั้นอีกไม่นานจะได้รู้กัน.
นาซาเผยแผนการส่งเดอะ มาร์ส เฮลิคอปเตอร์ (The Mars Helicopter) ขนาดเล็กน้ำหนักเพียง 1.8 กิโลกรัม ที่ออกแบบมาให้บินในชั้นบรรยากาศอันเบาบางของดาวอังคาร เพื่อถ่ายภาพพื้นผิวดาวในมุมสูง
นาซา,ดาวอังคาร,เฮลิคอปเตอร์,เดอะ มาร์ส เฮลิคอปเตอร์,โลกโศภิน,การศึกษา